**Martha Robinson Rivers Ingram** (s. 20. elokuuta 1935, Charleston, Etelä-Carolina, Yhdysvallat) on yhdysvaltalainen yritysjohtaja ja hyväntekijä. Hän peri Ingram Industries kirja-, vakuutus- ja merikuljetusyrityksen omistuksen ja nousi vastuuasemaan Ingram Industries -konsernissa hänen miehensä E. Bronson Ingram II:n (1931–1995) kuoltua. Maaliskuussa 2018 yhdysvaltalainen talousjulkaisu Forbes arvioi Martha Ingramin ja hänen perheensä omistustensa arvoksi 5,0 miljardia dollaria.

Ingram Marine -yhtiön puskuhinaaja jokirahtia kuljettamassa.
Konsernin tietokoneisiin liittyvä jakelutoiminta eriytettiin julkisesti noteeratuksi Ingram Micro -yritykseksi vuonna 1996. Tämä yritys myytiin joulukuussa 2016 kiinalaisomistukseen. Konsernissa on jäljellä Ingram Marine, Ingram Book ja Ingram Insurance ryhmät. Esimerkiksi konsernin Ingram Marine operoi 5 000 proomua ja yli 140 hinaajaa Yhdysvaltain sisäisillä vesiteillä.

Ingram toimi vuosina 1995-1999 konserniyhtiön toimitusjohtajana ja vuosina 1999-2008 yhtiön hallituksen puheenjohtajana. Sittemmin yrityksen toimitusjohtajaksi nousi hänen poikansa Orr ja hallituksen puheenjohtajan John. Tytär Robin toimii johtokunnan jäsenenä. Pojista David osti videopelejä ja videoita välittäneen Inram Entertainmentin hallintaansa.

Martha Ingram on suorittanut alemman korkeakoulututkinnon Vassar Collegessa New Yorkissa historia pääaineenaan. Hän toimii Nashvillen Vanderbiltin yliopiston johtokunnassa suvun perinteiden mukaisesti ja on perheineen tukenut yliopiston rakennus- ja koulutushankkeita sekä professuureja myös rahellisesti. Hän lahjoitti vuonna 1998 perheineen 300 miljoonaan dollaria yliopistolle. Hän on toiminut presidentti Nixonin vuonna 1972 nimittämässä esittävän taiteen John F. Kennedy Centerin taiteen neuvoa-antavassa komiteassa. Sen toimintaa nähtyään, paljolti Ingramin aloitteesta Nashvilleen perustettiin sittemmin monipuolinen kulttuurikeskus (Tennessee Performing Arts Center, TPAC), joka avattiin vuonna 1980. Hän oli kehittämässä myös Nashvillen sinfoniaorkesteria ja on johtanut yhdysvaltalaisen Spoleto Festivalin hallitusta.

Lähteet
-------

1. 1 2  Martha Ingram Net Worth The Richest, therichest.com. Viitattu 24.4.2018. (englanniksi)
2. 1 2 3 4 5  388. Martha Ingram & family. Former Chairman, Ingram Industries (Maailman dollarimiljardöörien listan 388. sija)  6.3.2018. Forbes, forbes.com. Viitattu 24.4.2018. (englanniksi)
3. 1 2 3 4  Martha’s Mettle *Vanderbilt Magazine, vanderbilt.edu*.  2.9.2011. Viitattu 24.4.2018. (englanniksi)
4. ↑  Company Overview of Ingram Industries Inc. bloomberg.com. Viitattu 24.4.2018. (englanniksi)
5. ↑  204. Ingram Industries (Yhdysvaltain suurimmat yksityiset yhtiöt) Forbes, forbes.com. Viitattu 24.4.2018. (englanniksi)
6. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 24.4.2018. (englanniksi)
7. ↑  Martha Ingram. Chairman Emeritus, Ingram Industries Inc bloomberg.com. Viitattu 24.4.2018. (englanniksi)
8. ↑  Martha Ingram (Bloomberg Billionaires Index)  23.4.2018. bloomberg.com. Viitattu 24.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Martha Rivers Ingram 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |